
LIETUVOS RESPUBLIKOS APLINKOS MINISTRAS

ĮSAKYMAS
DĖL LIETUVOS RESPUBLIKOS APLINKOS MINISTRO 2002 M. GRUODŽIO 5 D. ĮSAKYMO NR. 620 „DĖL LAKIŲJŲ ORGANINIŲ JUNGINIŲ, SUSIDARANČIŲ NAUDOJANT ORGANINIUS TIRPIKLIUS TAM TIKRŲ VEIKLOS RŪŠIŲ ĮRENGINIUOSE, IŠMETIMO RIBOJIMO IR ĮRENGINIŲ REGISTRAVIMO TAISYKLIŲ PATVIRTINIMO“ PAKEITIMO

2018 m. lapkričio 26 d. Nr. D1-986
Vilnius


1. P a k e i č i u Lakiųjų organinių junginių, susidarančių naudojant organinius tirpiklius tam tikrų veiklos rūšių įrenginiuose, išmetimo ribojimo ir įrenginių registravimo taisykles, patvirtintas Lietuvos Respublikos aplinkos ministro 2002 m. gruodžio 5 d. įsakymu Nr. 620 „Dėl Lakiųjų organinių junginių, susidarančių naudojant organinius tirpiklius tam tikrų veiklos rūšių įrenginiuose, išmetimo ribojimo ir įrenginių registravimo taisyklių patvirtinimo“, ir 8 punktą išdėstau taip:
„8. Įrenginiui įregistruoti veiklos vykdytojas privalo pateikti AAA įrenginio registracijos duomenis (Taisyklių 6 priede nurodytą informaciją); įrenginio registracijos duomenų tikslinimui ar įrenginio išregistravimui – tik pasikeitusius (Taisyklių 6 priede nurodytos informacijos) duomenis.
Už įrenginio įregistravimą ar įrenginio registracijos duomenų tikslinimą, veiklos vykdytojas privalo sumokėti valstybės rinkliavą, nustatytą Konkrečių valstybės rinkliavos dydžių sąraše, patvirtintame Lietuvos Respublikos Vyriausybės 2000 m. gruodžio 15 d. nutarimu Nr. 1458 „Dėl Konkrečių valstybės rinkliavos dydžių sąrašo ir Valstybės rinkliavos mokėjimo ir grąžinimo taisyklių patvirtinimo“, ir šį sumokėjimą patvirtinantį dokumentą pateikti AAA kartu su įrenginio registracijos duomenimis (Taisyklių 6 priede nurodyta informacija).“.
2.	Nustatau, kad įsakymas įsigalioja 2019 m. sausio 1 d.



Aplinkos ministras					                   	        Kęstutis Navickas 

